钦定古今图书集成/明伦汇编/官常典/第387卷 > 康熙元年
## 钦定古今图书集成/明伦汇编/官常典/第387卷 > 康熙元年

《大清会典》。“康熙元年议准停止分拨各衙门历事”于

监期满日，本监即咨部考试，以州同、州判、县丞用。

康熙二年

《大清会典》：“康熙二年题准内阁撰文办事中书员缺。”

咨国子监严查各监生青年端品、文理明通、字画工楷者、每中书一缺、将贡监生八名送部考选。每缺取正副二卷。列名具题、请

旨点用。

康熙三年

《大清会典》：“康熙三年题准内院中书员缺，将未考职。”

各贡、监生考取字画工楷者，以撰文中书用，其馀以办事中书用。每一缺不必限定人数考试，止将现在人考授至贡、监生，俱照年分考用。是年议准八旗教习，将在监恩、拔、岁、副贡生齐集阄补。

康熙四年

《大清会典》。康熙四年题准：恩、拔岁、副俱经停止。应于

《官荫》：《准例》监生内未经考职者，考试补用。康熙六年、

《大清会典》：“康熙六年覆准教习缺出，先尽恩拔、岁、副。”

官荫等生，如无此项，仍将准例监生考取。是年又覆准：“教习缺出，举人愿就者，与恩、拔、岁、副官荫准例监生一体严加考试。凡遇缺出，于五日内传集应考诸人，弥封试卷，封门出题，即日取定，不许将文理荒疏者充数。”

康熙八年

《大清会典》。康熙八年

皇上临雍、行释奠礼。一应礼仪恩赐。俱照顺治九年

例颁

《敕谕》一道刊刻悬供彝伦中堂。敕曰、

皇帝敕谕国子监祭酒、司业等官：“朕惟圣人之道《高》”，

“明广大，昭垂万世。所以兴道致治，敦伦善俗” ，莫能外也。朕缵承丕业，《文治》诞敷。景仰

先圣至德。今行《辟雍》释奠之典。将以鼓舞人才。宣布

教化，尔监臣当严督诸生潜心肄业。诸生亦宜身体力行，朝夕勤励。若学业成立，可裨“任用，则教育有功。其或董率不严，荒乃职业，尔师生难辞厥咎。尚其勉之，毋忽！” 故

谕

康熙十二年

《大清会典》：“康熙十二年覆准：八旗教习，先因停止恩”

㧞岁副故将官荫准例充补。今选拔副榜岁贡既经议复。应仍照旧例令其考充教习。其举人官荫并准例监生。俱应停其考用

康熙二十三年

《大清会典》。凡外国监生。康熙二十三年议准：琉球国

愿令陪臣子弟四人赴京受业，准其遣送入监读书。

康熙二十四年

《大清会典》。二十四年覆准各项监生，有素行不端、悖

违条教，及娼优隶卒，滥厕太学，并武断乡曲，懒惰废学者，俱令本监题参革处。

又覆准：监生犯事，经该督、抚咨报国子监者，如系荫生及恩、拔、岁、副监生，仍行题参。如系例监俊秀监生，国子监径行黜革，发该抚究问。是年议准：额设礼生，在监三十六个月期满，咨送吏部，照例加等录用。

凡礼生。是年议准、每月朔望、诣

文庙行释菜礼。于各项监生内、选取容止端庄、声

音明亮者，十名“充礼生，祼献赞礼。” 。